Diari Oficial de la Generalitat Valenciana


Sumari del DOGV 6909, del 23-11-2012 (2012/10049)

Informació pública de la sol·licitud d'autorització administrativa, aprovació del projecte d'execució i declaració de la utilitat pública del projecte d'instal·lacions de gas natural per al subministrament de gas a les instal·lacions industrials i a les urbanitzacions Bonalba i El Dorado. Antena de subministrament que discorre pels termes municipals de Mutxamel i el Campello. Expedient número CBREDE/2012/11/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6909

Data del DOGV
:   23-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/10148


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública de la sol·licitud d'autorització administrativa, aprovació del projecte d'execució i declaració de la utilitat pública del projecte d'instal·lacions de gas natural per al subministrament de gas a les instal·lacions industrials i a les urbanitzacions Bonalba i El Dorado. Antena de subministrament que discorre pels termes municipals de Mutxamel i el Campello. Expedient número CBREDE/2012/11/03. [2012/10583]
Als efectes previstos en el títol IV de la Llei 34/1998, de 7 d'octubre, del Sector d'Hidrocarburs i en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes, en els articles 20 i 31 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, i en el Decret 32/2006, de 10 de març, pel qual es modifica el Decret 162/1990, i en l'article 58 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, se sotmet a informació pública la sol·licitud assenyalada, que es detalla a continuació :
Peticionari: Gas Natural Cegas, SA, CIF: U87813815, amb domicili social a l'avinguda Balears, número 69, 46967 València.
Objecte de la petició: autorització administrativa, aprovació del projecte d'execució i declaració d'utilitat pública regulada en l'article 73 de la Llei 34/1998, del 7 d'octubre, del Sector d'Hidrocarburs, per al subministrament de gas natural a les instal·lacions industrials i a les urbanitzacions de Bonalba i El Dorado als termes municipals de Mutxamel i el Campello, a la província d'Alacant.
Característiques de les instal·lacions:
- Tipus de gas: gas natural.
- Punt de connexió: armari de regulació i mesura el Campello II MOP-49,5/MOP-10, previst al terme municipal del Campello.
- Traçat: la nova conducció tindrà un tram de 2.520,45 m. Xarxa MOP 10 en polietilé PE100 sdr 11 de 200 mm de diàmetre i un tram de 9,00 m. Xarxa MOP 0,4 en polietilé PE100 sdr 17,6 i 200 mm de diàmetre.
- Zona geogràfica: s'inicia al terme municipal del Campello, en l'eixida de l'armari de regulació el Campello II MOP-49,5/MOP-10, ubicat junt amb l'autopista AP-7. D'este punt discorrerà en paral·lel a la carretera CV-333, fins a endinsar-se als vials interiors dels hivernacles pertanyents a l'empresa Bonnysa, per a posteriorment creuar el Barranc del Fondo. La canalització finalitzarà en l'armari de regulació i mesura junt amb la urbanització Bonalba, al terme municipal de Mutxamel.
Pressupost: 168.886,22 euros.
Documents sotmesos a informació pública:
- Projecte.
- Relació de béns i drets afectats.
- Estudi d'impacte ambiental.
- Estudi d'integració paisatgística.
El que es fa públic per a coneixement general i perquè es puguen examinar els projectes respectius, al Servici Territorial d'Energia, carrer Churruca, 29, 2a planta, d'Alacant (CP 03076), i presentar, per duplicat, a l'esmentat centre les al·legacions que es consideren oportunes, en el termini de trenta dies a partir del següent al de la inserció d'este anunci. Transcorregut l'esmentat termini sense realitzar al·legacions, es considerarà que està conforme, i decaurà en el dret al tràmit corresponent. Això, sense perjuí de la interposició dels recursos que procedisquen contra la resolució definitiva del procediment, en els terminis legalment i reglamentàriament establits.
Alacant, 27 de setembre de 2012.- El cap del Servici Territorial d'Energia: Rafael Muñoz Gómez.